เอ็นริเก้ ซูฮก เมสซี สุดยอดนักเตะตลอดกาลของโลก
หลุยส์ เอ็นริเก้ ออกปากชม ลิโอเนล เมสซี ดาวเตะตัวความหวังของทีมบาร์ซา ว่าเป็นนักเตะที่ยอดเยี่ยมที่สุดในประวัติศาสตร์ของโลกลูกหนัง หลังพาทีมหักด่านเรือใบสีฟ้า ผ่านเข้ารอบ 8 ทีมสุดท้ายยูฟ่า แชมเปียนส์ลีก ได้สำเร็จ,สำนักข่าวต่างประเทศรายงานวันที่ 19 มี.ค. หลุยส์ เอ็นริเก้ นายใหญ่ของทีมบาร์เซโลนา ทีมจ่าฝูงในศึกลาลีกา สเปน ออกโรงสรรเสริญลูกทีมคนเก่งอย่าง ลิโอเนล เมสซี ว่าเป็นนักเตะที่ดีที่สุดในประวัติศาสตร์ลูกหนังโลก หลังมีส่วนสำคัญพาต้นสังกัด ผ่านเข้าสู่รอบก่อนรองชนะเลิศ ศึกฟุตบอลยูฟ่า แชมเปียนส์ลีก ,หลังจากมีส่วนสำคัญ พาทีมยักษ์ใหญ่แห่งแคว้นคาตาลัน ผ่านยอดทีมแห่งเกาะอังกฤษอย่างแมนเชสเตอร์ ซิตี้ มาได้ในรอบ 16 ทีมสุดท้ายฟุตบอลถ้วยยุโรป ด้วยผลประตูรวมสองนัด 3-1 ,ผู้จัดการทีมบาร์ซา ได้ออกมายกย่องเชิดชู ดาวเตะชาวอาร์เจนไตน์เป็นการใหญ่ ว่าไม่ใช่เป็นเพียงแค่นักเตะที่ดีที่สุดแห่งยุคเท่านั้น แต่ยังเป็นนักเตะที่ยิ่งใหญ่ที่สุดของโลกเลยทีเดียว,ผมเชื่อว่าเขาเลยจุดนั้นมาแล้ว คำว่าดีที่สุดของโลกในปัจจุบันไม่สามารถใช้กับเขาได้ เพราะเขาคือนักเตะที่ดีที่สุดในประวัติศาสตร์ลูกหนังโลกไปแล้วในตอนนี้ เอ็นริเก้ กล่าวอย่างภูมิใจ ,ทั้งนี้ กัปตันทีมชาติอาร์เจนตินา ชุดรองแชมป์ฟุตบอลโลก 2014 กลายเป็นนักเตะเพียงคนเดียวของโลก ที่สามารถคว้ารางวัลบัลลงดอร์มาครองได้ถึง 4 สมัย  และในฤดูกาลนี้สามารถทำประตูให้กับต้นสังกัดไปแล้ว 43 ประตู จาก 40 นัดที่ลงสนามในทุกรายการ
หลุยส์ เอ็นริเก้ ออกปากชม ลิโอเนล เมสซี ดาวเตะตัวความหวังของทีมบาร์ซา ว่าเป็นนักเตะที่ยอดเยี่ยมที่สุดในประวัติศาสตร์ของโลกลูกหนัง หลังจากทีมหักด่านเรือใบสีฟ้า ผ่านเข้ารอบ 8 ทีมสุดท้ายยูฟ่า แชมเปียนส์ลีกได้สำเร็จ
ลิโอเนล เมสซี,บาร์ซา,ลาลีกา สเปน,ยูฟ่า แชมเปียนส์ลีก,แมนเชสเตอร์ ซิตี้,หลุยส์ เอ็นริเก,ข่าว,ข่าวกีฬา,ไทยรัฐออนไลน์,บาร์เซโลนา